Amatus Lusitanus
Amatus Lusitanus Res apud Vicidata repertae: Nativitas: 1511; Albicastrum Obitus: 21 Ianuarii 1568; Thessalonica Patria: Regnum Portugalliae Amatus Lusitanus aut nomine longiori Ioannes Rodericus Castelli Albi Lusitanus (natus Albicastri in Portugallia anno 1511; Thessalonicae mortuus anno 1568) fuit medicus botanicaeque et zoologiae eruditus. Alumnus fuit universitatis Salmanticensis. E patria propter religionem suam Iudaicam exsilium petivit. Lector factus est apud universitatem Ferrariensem; deinde Anconae, brevius Ragusae, longius Thessalonicae habitavit. Medicus papam Iulium III curavit. De operibus Dioscoridis commentationes eruditas scripsit.